Nu este vorba nici despre vreun jucător din actualul lot al liderului din SuperLiga. Latifundiarul din Pipera a explicat în mai multe rânduri că toți fotbaliștii sunt de vânzare dacă i se oferă prețul dorit.
Fost președinte de onoare al clubului FCSB, Helmuth Duckadam, a povestit că singurii doi oameni care nu vor fi niciodată dați afară de Gigi Becali fac parte din staff-ul administrativ și sunt persoane apropiate de patron.
"La FCSB sunt doar doi oameni care nu vor fi schimbați niciodată. Este vorba despre domnul Valeriu Argăseală (n.r. – președintele clubului) și despre domnul Iulian Gheorgișor (n.r. – contabilul clubului).
Restul, de la bucătar și până la cel mai important om din staff, pleacă în secunda doi dacă nu fac ce li se cere. Sunt doi oameni care nu se schimbă. În rest, toată lumea execută ce vine de sus.
Nu poți să zici. Dacă vrei să zici…, a zis-o și Edi Iordănescu și a plecat. Dacă nu vrei să faci ce ți se cere, pleci și cu asta, basta", a declarat Duckadam, la emisiunea Fotbal Club, de la Digi Sport.
Risto Radunovic și-a anunțat plecarea de la FCSB după 2-1 cu Sepsi Sfântu Gheorghe, iar specialiștii FANATIK SUPERLIGA au analizat situația internaționalului muntenegrean. Adi Ilie l-a criticat pe Gigi Becali pentru ultimele declarații despre fundașul stânga.
Adi Ilie este de părere că muntenegreanul este o pierdere mare pentru FCSB. "Cobra" nu concepe cum patronul "roș-albaștrilor" a ieșit cu astfel de declarații la adresa fundașului stânga cu 9 etape înainte de finalul sezonului.
Robert Niță a vorbit la FANATIK SUPERLIGA despre posibila plecare a lui Radunovic și crede că Gigi Becali s-a asigurat pe postul de fundaș stânga. Fostul atacant nu s-ar mira ca la FCSB să ajungă Kiki de la Farul.
Întrebat despre situația în care se află la FCSB, atunci când Gigi Becali dorește să schimbe un jucător când acesta nu evoluează pe placul său, Mihai Pintilii a declarat că nu este deranjat de această practică a patronului.